[{"text_idx": "#000002", "text": "Oktoobri keskel oli Otsa kooli keelpilliosakonna ning vabariigi keelpillio\u0303petajate ku\u0308laliseks Helsingi Sibeliuse akadeemia viiuliprofessor ja viiulisolist Re\u0300ka Szilvay. Aset leidis koolitus \u201cMiks ja kuidas?\u201d, mis ka\u0308sitles probleeme keelpillima\u0308ngus. Seekordne \u201cMiks ja kuidas? \u201c oli ja\u0308rjekorras juba u\u0308heteistku\u0308mnes."}, {"text_idx": "#000004", "text": "R. Szilvay on oma o\u0303petuses keskendunud ergonoomikale ehk otstarbekale kehakasutusele. Pole saladus, et ma\u0308ngupingete pikaajaline alalhoid viib u\u0308lekoormustraumadeni ja halvemal juhul invaliidistumiseni. Targad ei lase asjal selleni jo\u0303uda. Esimese na\u0308itena meenub viiuliguru Yehudi Menuhin, kes po\u0308o\u0308rdus otsustavalt Alexanderi tehnika poole ja kelle imeline ma\u0308ng oli u\u0308htlasi kui fookuses oleku etalon. Nimelt suunab ergonoomiline otstarbekus ja protsessile keskendumine ta\u0308psusele, samal ajal kui pingeline lo\u0303ppeesma\u0308rgile suunatus a\u0308hmastab fookust. Liigsete pingete korral pole pealegi vo\u0303imalik jo\u0303uda su\u0308gava, vaba ja jo\u0303ulise ko\u0303lani, mida me ometi nii va\u0308ga soovime."}, {"text_idx": "#000005", "text": "Re\u0300ka Szilvay kasutab ma\u0308ngides samuti Alexanderi tehnikat, kuid ta on uurinud po\u0303hjalikult ka fu\u0308sioteraapiat. Juba mitmendat aastat to\u0308o\u0308tab tema ettevo\u0303tmisel Sibeliuse Akadeemias Viuluklinikka (Viiulikliinik), kuhu tulevad ma\u0308ngijad, kes soovivad omandada suuremat ma\u0308nguvabadust vo\u0303i kellel on valud juba tekkinud. Tunnid toimuvad koosto\u0308o\u0308s fu\u0308sioterapeudiga, o\u0303hukeses spordiriietuses, et vaadelda keha ja ka\u0308te to\u0308o\u0308d ning leida vo\u0303imalik pingete allikas. Pinged pole tihti valuga samas piirkonnas, vaid vo\u0303ivad paikneda sellest pa\u0308ris kaugel."}, {"text_idx": "#000006", "text": "Meie koolitus oli vormilt tavapa\u0308rane meistriklass, kus pu\u0308u\u0308ti pingetele ja\u0308lile jo\u0303uda ja leevendada neid muusikaliste eesma\u0308rkide kaudu. Professor na\u0308itas pillil palju ette, pu\u0308u\u0308des a\u0308ratada ma\u0308ngijate ko\u0303rva, fantaasiat ning fu\u0308u\u0308silist tundlikkust. Iga tema so\u0303na oli kaalutud ja o\u0303pilasest la\u0308htuv, enamasti jo\u0303uti tunni lo\u0303puks ka erutava ko\u0303lalise muutuseni."}, {"text_idx": "#000007", "text": "Re\u0300ka Szilvay enda ma\u0308ng on kui kullavihm: sa\u0308tendavalt selge ja su\u0308gava paitava ko\u0303laga. Seda oli vo\u0303imalik nautida 15. oktoobri matine\u0301e-kontserdil, kus ta esitas koos oma viiuliklassi kontsertmeistri, Otsa kooli vilistlase Irina Zahharenkovaga Sibeliuse, Brahmsi ja Barto\u0300ki teoseid."}, {"text_idx": "#000008", "text": "Re\u0300ka pillide u\u0308mber on olnud segadust: kuna aastate eest oli tal vo\u0303imalik kasutada Soome Pangale kuuluvat Stradivariuse viiulit, levis Haapsalu festivalil kumu, et ka seal esitatud Vivaldi \u201cAastaajad\u201d kanti ette Stradivariusel. Tegelikult ma\u0308ngis ta tol hetkel ta\u0308iesti uue pilliga. Kuid Otsa kooli eelmisel koolitusel oli tal to\u0303esti taas ka\u0308es Stradivarius, mida sai puutuda isegi mo\u0303ni o\u0303pilane. Seeto\u0303ttu oli eriti ha\u0308sti na\u0308ha, kuidas ka Stradivariuse viiul vo\u0303ib teha vene vabrikupilli ha\u0308a\u0308lt, kui ko\u0303lataotlus ja ma\u0308nguvo\u0303tted ei ulatu kaugemale.\nTa\u0308navu nautisime Szilvay ma\u0308ngu ko\u0303larikkust sametisel Vuillaume\u2019i viiulil, mis kuulub talle endale."}, {"text_idx": "#000009", "text": "Re\u0300ka Szilvay on Otsa koolis alati oodatud ku\u0308laline. Inspiratsioon ja huvi, mida ta o\u0303pilastesse su\u0308stib, kannab kindlasti pikaajalist vilja. Aita\u0308h talle!"}, {"text_idx": "#000011", "text": "Round Table\u2019i finaalkontserdil jagati auhindu"}, {"text_idx": "#000014", "text": "Otsa kooli o\u0303pilaste toetuseks loodud konkurss toimus juba 22. korda. Konkursi eesma\u0308rgiks on anda o\u0303pilastele vo\u0303imalus esineda suuremale publikule va\u0308ljaspool kooli, rikastades seela\u0308bi noorte muusikute lavakogemust."}, {"text_idx": "#000016", "text": "Aita\u0308h Round Table\u2019ile konkursi toetamise eest!"}, {"text_idx": "#000019", "text": "Katariina Liimataineni klaveri- ja kammermuusika kursus"}, {"text_idx": "#000020", "text": "27. ja 28. oktoobril on meie koolis erakordne vo\u0303imalus osaleda rahvusvahelisel klaveri- ja kammermuusika kursusel, mille juhendajaks on professor ja pianist Katariina Liimatainen, kes on Kuopio Konservatooriumi o\u0303ppejo\u0303ud, Soome klaverio\u0303petajate U\u0308hingu juhatuse liige ja Euroopa Kammermuusikao\u0303petajate Assotsiatsiooni aseesimees."}, {"text_idx": "#000022", "text": "Kursusele on oodatud pianistid, klaveriansamblid ja kammeransamblid, sealhulgas ka need, mille koosseisus pole klaverit. Registreerida saab kuni 22. oktoobrini."}, {"text_idx": "#000024", "text": "Laupa\u0308eval, 14. oktoobril ma\u0308lestas kool tuntud akordionima\u0308ngijat, kooli kauaaegset akordioni ja kandle osakonna juhatajat ning pedagoogi Venda Tammanni.\nU\u0308ritus algas lillede asetamisega Venda Tammanni haulale Rahuma\u0308e surnuaial, endiste akordionipedagoogide piltide avamisega Otsa kooli akordioniklassis ja kontserdiga. U\u0308ritusel oli ligi 50 esinejat ja saalita\u0308is kuulajaid. U\u0308ritus toimus koosto\u0308o\u0308s MTU\u0308-ga Akordionikool ja Eesti Akordioniliit. Projekti toetas Eesti Kultuurkapital."}, {"text_idx": "#000025", "text": "U\u0308lle Sisa noortele muusikutele: olge muusikasse pidevalt armunud!"}, {"text_idx": "#000026", "text": "Klaverio\u0303petaja U\u0308lle Sisa on seda u\u0308hiskonna u\u0308hte olulisemat ametit \u2013 o\u0303petaja ametit \u2013 pidanud u\u0308le viieku\u0308mne aasta. O\u0303petajate pa\u0308eva puhul antud intervjuus soovitab ta muusikat o\u0303ppivatele noortele olla pidevalt armunud muusikasse ja pu\u0308henduda kirglikult oma to\u0308o\u0308le. Intervjuu tegi kooli infojuht Riina Kallas."}, {"text_idx": "#000027", "text": "Kultuurkapital andis Teile va\u0308ga olulise preemia, mis va\u0308a\u0308rtustab o\u0303petajaid ja eelko\u0303ige eesti muusikao\u0303petajaid. Otsa kooli koolipere poolt soovime Teile selle preemia ja ka saabunud o\u0303petajate pa\u0308eva puhul palju o\u0303nne!"}, {"text_idx": "#000028", "text": "Aastate jooksul on Teil va\u0308lja kujunenud oma kompleksne o\u0303petussu\u0308steem. Usun, et paljud tahavad teada, millised on olnud Teie kui pedagoogi po\u0303hiprintsiibid, millest olete oma to\u0308o\u0308s la\u0308htunud?"}, {"text_idx": "#000029", "text": "Kuivo\u0303rd klaverima\u0308ng on to\u0303eliselt mitmeku\u0308lgseid oskusi no\u0303udev komplitseeritud tegevus, on seda ka selle o\u0303petamine. Seda vo\u0303iks vo\u0303rrelda mitme tundmatuga vo\u0303rrandi lahendamisega, kus vastuseni jo\u0303udmiseks on olemas erinevaid lahenduska\u0308ike. Oluline on leida tundmatud ja vo\u0303imalikult otsem tee soovitud tulemuseni."}, {"text_idx": "#000030", "text": "Kasutades seda vo\u0303rdlust, on minu jaoks kaheks tundmatuks o\u0303pilane ja o\u0303petatav muusikateos, millede koodide murdmise oskusest so\u0303ltub edasise to\u0308o\u0308 tempo, sisu ja kvaliteet."}, {"text_idx": "#000031", "text": "O\u0303pilase puhul arvestan tema isikuomadusi, oskusi, vo\u0303imeid, soove ja huve. Teose puhul teen endale selgeks ko\u0303ik vajaminevad parameetrid selle o\u0303petamiseks ja interpreteerimiseks. Siis algab o\u0303pilasega koosto\u0308o\u0308s tee otsimine seatud sihtide poole. Proovin pilku alati hoida kaugemal ees ja valida vastavalt sellele na\u0308gemusele igale o\u0303pilasele just temale vajaminevaid oskusi arendava repertuaari."}, {"text_idx": "#000032", "text": "Po\u0303hiprintsiip, kui seda u\u0308ldse so\u0303nastada saab, on lihtne: ko\u0303ik mida teed, tee nii ha\u0308sti kui just sina suudad. See kehtib minu klassis nii o\u0303pilasele kui ka o\u0303petajale!"}, {"text_idx": "#000033", "text": "Millal olite kindel, et tahate klaverio\u0303petajaks saada?"}, {"text_idx": "#000034", "text": "Intervjuud saab ta\u0308ispikkuses lugeda siit."}, {"text_idx": "#000035", "text": "Tanel Klesment sai kultuurkapitalilt aastapreemia"}, {"text_idx": "#000037", "text": "Eesti Kultuurkapitali helikunsti sihtkapital valis preemiate saajad va\u0308lja avalikult esitatud kandidaatide hulgast. Ta\u0308navu anti va\u0308lja u\u0308heksa preemiat, preemia suurus on 4000 eurot. Muusikapreemiate pidulik u\u0308leandmine toimus Estonia kontserdisaalis. Tseremoonia lavastaja oli Eva Koldits ja kunstiline juht Siim Aimla."}, {"text_idx": "#000038", "text": "Vaata, kes said auhinnad siit. Eesti Rahvusringha\u0308a\u0308lingu poolt ja\u0308a\u0308dvustatud pildigalerii pidulikult su\u0308ndmuselt asub siin."}, {"text_idx": "#000039", "text": "Otsa koolis toimub 14. ja 15. oktoobril koosto\u0308o\u0308s keelpilliosakonna Reka Szilvay kursusega \u201cMiks ja kuidas\u201d vol. 11 IRINA ZAHHARENKOVA meistrikursus kooli klaverio\u0303pilastele."}, {"text_idx": "#000041", "text": "Ta\u0308navu 14. ja 15. oktoobril toimub koolitussarja \u201cMiks ja kuidas\u201d 11. kohtumine, kus oma teadmisi jagab Sibeliuse Akadeemia viiuliprofessor Re\u0301ka Szilvay, kes viib viiuldajatele la\u0308bi meistrikursuse ning ra\u0308a\u0308gib spetsialistina pillima\u0308nguks ko\u0303ige sobivamatest kehaasenditest. Saame teada:\n\u2013 miks tekivad ma\u0308ngides pinged?\n\u2013 miks me ei avasta oma ma\u0308ngupingeid o\u0303igeaegselt?\n\u2013 milline seos on ma\u0308ngupingete ja ko\u0303laprobleemide vahel?\n\u2013 kuidas saab pillima\u0308ngija ta\u0308hele panna oma keha?\n\u2013 kuidas jo\u0303uda tasakaalustatud ja vaba pillima\u0308nguni?"}, {"text_idx": "#000042", "text": "14. oktoobril toimub koolitus No\u0303mme Muusikakoolis (Pa\u0308rnu mnt 320, Tallinn). Kogunemine on kell 10. Kell 10.30 loeng, kell 13-17 lahtised tunnid.\n15. oktoobril oleme Otsa koolis. Kell 11-12 esinevad Re\u0301ka Szilvay ja Irina Zahharenkova. Kell 12.30 ja\u0308tkuvad lahtised tunnid."}, {"text_idx": "#000043", "text": "Koolitus kestab kaks pa\u0308eva (16 tundi). Osalustasu on 10 eurot."}, {"text_idx": "#000044", "text": "Kuni 12. oktoobrini saab registreeruda aadressil eva.punder@otsakool.edu.ee. Palun selleks saata oma nimi, isikukood (koolitustunnistuse jaoks), kooli nimi ja teave, kas maksate ise vo\u0303i maksab kool. La\u0308hemat infot jagab Eva Punder telefonil: 52 71816."}, {"text_idx": "#000045", "text": "Ko\u0303ik ko\u0303ige paremad soovid Teile ta\u0308nasel o\u0303petajate pa\u0308eval! Soovime, et teil ja\u0308tkuks jaksu ja indu jagada oma tarkust ja kogemusi. Soovime, et leiaksite u\u0308les ja aitaksite arendada neid andeid, mida keegi teine esmapilgul vo\u0303ibolla ei ma\u0308rkagi. Soovime Teile palju po\u0303nevaid muusikalisi elamusi ja ro\u0303o\u0303msaid hetki Teie to\u0308o\u0308s!"}, {"text_idx": "#000046", "text": "Laupa\u0308eval, 14. oktoobril kl 14 toimub kooli saalis Venda Tammanni ma\u0308lestuskontsert. Ko\u0303ik on oodatud!"}, {"text_idx": "#000047", "text": "Venda Tammann (1932-2010) oli tuntud akordionima\u0308ngija, Otsa kooli kauaaegne akordioni ja kandle osakonna juhataja ja pedagoog, kelle o\u0303pilased on paljude Eesti muusikakoolide o\u0303petajad. Tema surma ja\u0308rel on muutunud traditsiooniks tema ma\u0308lestuskontserdi korraldamine Otsa koolis, sel aastal aastal juba 7. korda. Lilled Rahuma\u0308e kalmistule ja uued pildid esimestest akordionio\u0303petajatest akordionilassi seintel aitavad ajalugu meenutada."}, {"text_idx": "#000048", "text": "Eesti Kultuurkapitali toel on sa\u0308ilinud Venda Tammanni noodikogu. kus on sa\u0308ilinud nii sooloteoseid kui ansambli- ja orkestriseadeid. Erinevalt varasematest aastatest on sel aastal ma\u0308lestuskontserdi po\u0303hiesinejateks akordioniansamblid, et taaselustada Tammanni seatud ja esitatud ansamblimuusikat."}, {"text_idx": "#000049", "text": "Tutvustame ka 1980-ndate aastate akordionimuusika ERRi arhiivimaterjale ning ajalugu meenutavad Venda Tammanni vilistlased ja kolleegid."}]